Medzinárodné letisko Punta Cana

Medzinárodné letisko Punta Cana (špa. Aeropuerto Internacional de Punta Cana; IATA: PUJ, ICAO: MDPC) je medzinárodné komerčné letisko v súkromnom vlastníctve nachádzajúce sa v Punta Cane na východe Dominikánskej republiky. Letisko bolo postavené s otvorenými terminálmi a strechami pokrytými palmovými listami. Grupo Puntacana postavila letisko, ktoré navrhol architekt Oscar Imbert, a slávnostne ho otvorila v decembri 1983. Vlastní ho Grupo Puntacana a stalo sa tak prvým medzinárodným letiskom v súkromnom vlastníctve. Letisko je najvyťaženejšie v Dominikánskej republike a druhé najrušnejšie v Karibiku, hneď za portorickým Medzinárodným letiskom Luisa Muñoza. V roku 2022 prešlo cez terminály viac ako 8,3 milióna cestujúcich (spolu príletov a odletov) s takmer 50 000 prevádzkami komerčných lietadiel. V roku 2023 letisko predstavovalo 60 % všetkých leteckých príletov v Dominikánskej republike. Letisko obsluhuje 90 letísk v 26 krajinách. Koncom októbra 2024 sem boli spustené charterové lety zo slovenského Letiska M. R. Štefánika. Galéria Referencie Iné projekty Commons ponúka multimediálne súbory na tému Medzinárodné letisko Punta Cana Zdroj Tento článok je čiastočný alebo úplný preklad článku Punta Cana International Airport na anglickej Wikipédii.